મહાબળેશ્વર નજીક સહ્યાદ્રીના પહાડોની બિહામણી ધાર પર ખીણમાં ઘૂઘવતી સાવિત્રી નદીના કાંઠે એ તૂટી પડેલી ભેખડ આજે અઢીસો વર્ષ પછી પણ આર્થર પોઈન્ટ તરીકે વિખ્યાત છે. અહીં આવતાં ટુરિસ્ટ આર્થર પોઈન્ટનું પાટિયુ વાંચે છે, પોતાના કિલ્લોલમાં રાચતા રહે છે. પણ કહેવાય છે કે, આજે ય કોઈક મેઘલી સાંજે કાન દઈને સાંભળો તો નદીના એ તોફાની જળપ્રવાહમાં વહેતી ઈરમાની કાળી ચીસો અને ભેખડ પર ફસકાઈ પડેલાં આર્થરના મૂંગા ડુસ્કા સંભળાય છે.